OpenLLM-France/wikimedia huggingface dataset:
# Vardanes I.a

Vardanes I.a Partiar Inperioa 40tik 47ra gobernatu zuen errege bat izan zen. Bere aita Artaban II.aren oinordekoa izan zen, baina etengabe borrokatu behar izan zuen bere arerioa zen Gotarzes II.aren aurka.
Txanponek 40tik 47raino errege bakarra zela erakusten dute. 43an Seleuzia Tigrisekoa Partiaren mende egotera behartu zuen, zazpi urteko matxinada baten ondoren. Ctesifonte, erregeen bizilekua zena Tigris ibaiaren ekialdean eta, era berean Seleuziaren arerioa zena, gerraren ondorioez modu naturalean onuradun izan zen, eta, ondorioz, Amiano Martzelinok Vardanes I.a "Ctesifonteren sortzaile" deitzen du. Erromatar Inperioaren aurkako gerrarako prestatu zen, Armenia birkonkistatzeko asmoz, baina, azkenik, erromatar legioei aurre ez egitea erabaki zuen.
Arrakasta handia lortu zuen Asia Erdialdeko nomaden aurka Gotarzesen aurkako gerra berri batean zehar. Tazitoren arabera, denbora batez Gotarzesek tronua kendu zion, eta Baktrianako lautadetan babesteko ihes egin zuen (ziur asko garai horretan Baktria okupatzen zuten yuezhiak). Boterea berreskuratua, Gotarzesen dahezko armadaren aurkako kanpaina arrakastatsu bat zuzendu zuen, Sindes ibairaino bultzatuz.
Tazitok gobernari gazte, eder eta energia handikoa bezala goraipatzen da, baina gizatasun gutxikoa. 47 inguruan ehizan ari zela hila izan zen, eta Gotarzes bigarren aldiz igo zen tronura, bakarrik gobernatuz 51n hil zen arte.
Vardanes Apolonio Tianakoaren bizitzan ere aipatua da, honen ongile bezala. 98 inguruan gutunak bidali zizkion Indiarako pasabide seguru bat bermatuz, herrialdeko errege indiar-partiarra zen Fraotesekin elkarrizketa bat izan zezan.
| « | Eta horrekin, gutun bat erakutsi zion, horretarako idatzia, eta honek Vardanesen aurreikuspen eta gizatasuna berriz miresteko aukera eman zion. Gutuna Indoko satraparentzat bidali baitzuen, bere mende ez zegoen arren. Eta bertan, eman zion zerbitzu ona gogoratzen zion, baina horiengatik inongo dirusaririk ez zuela eskatuko adierazten zuen, "ez bait da nire ohitura trukean mesederik eskatzea", zioen. Hala ere, oso esker oneko izango litzateke satrapak Apoloniori ongietorria egingo balio eta honek eskatzen zuen edozein tokira bidaliko balu. Eta bere gidariarentzat urrea eman zion, Apolonio, beharrean balego, beste norbaiten eskuzabaltasuna bilatzetik libratzeko. | » |
| —Filostrato, Flavio. Apolonio Tianakoaren bizitza. II. liburua |||
* Datuak: Q353680
* Multimedia: Vardanes I of Parthia / Q353680
# Vardanes II.a

Vardanes II.a Vologeso I.aren semea izan zen, eta, denbora laburrez, Partiar Inperioko zati baten gobernaria. Bere aitaren aurka matxinatu zen 55ean, bere burura errege izendatuz. Ekbatana okupatu zuen eta bere irudia zuten txanponak egin zituen, non errege gazte bat bezala agertzen den, baina hiru urteren ondoren, 58an garaitua izan zen. Ez da berari buruz beste ezer ezagutzen.
* Datuak: Q887425
* Multimedia: Vardanes II of Parthia / Q887425
# Vardar

Vardar edo Axios (mazedonieraz: Вардар; grezieraz: Αξιός, Axiós edo Βαρδάρης, Vardárīs) hego-ekialdeko Europako ibaia da, Ipar Mazedoniako nagusiena dena eta Greziako bigarren luzeena.

## Ibilbidea

Vrutok herriaren inguruan sortzen da, Ipar Mazedonian. Ondoren Gostivar, Skopje (hiriburua) eta Veles hiriak igarotzen ditu eta Grezian sartzen da. Tesalonika hiriaren mendebaldean itsasoratzen da Egeo itsasoan.
388 km-ko luzera du eta hatetatik 312 Ipar Mazedonian egiten ditu eta azkenengo 76 km baino ez Grezian.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q189596
* Multimedia: Vardar / Q189596
# Vardø

Vardø Norvegiako udalerria da. Finnmark konderrian kokatua dago. 600.34 km² ditu eta 219 biztanle ditu.

## Mugakideak

Honako udalerri hauekin egiten du muga:
Vadsø Båtsfjord

## Kanpo estekak

* Datuak: Q108983
* Multimedia: Vardø / Q108983
# Vardako meskita

Vardako meskita (bosnieraz: Vardačka džamija), Konjic hiriko XVII. mendeko meskita bat da, estilo otomandar bosniarreko eraikina. Konjiceko Varda auzoan dago, Neretva ibaitik ekialdera, ezkerretara.
Bosniako meskita otomandarren estilo desberdinen artean, bertako-bertakoa du meskita honek: teila gorrizkoak teilatuak, eta horma kare zurizkoekin, Euskal Herriko arkitektura ere badakar gogora estilo horrek.

## Historia

Eraikinari buruzko lehen aipu idatziak 1664. urtekoak dira, eta uste da, hortaz, mende horren hasierakoa izan daitekeela. Husein-Bey delako baten eskaintza edo waqf bat omen da meskita.
Bigarren Mundu Gerra amaitzean, biltegi bihurtu zen, baina agintariek Konjic-eko komunitate musulmanari itzuli zioten 1971. urtean. 1973an ireki zen, berrituta. Bosniako Gerran minaretea suntsitu zuen serbiarren bonbardaketa batek, tanke batetik egindako tiro batez, seguruenik. 2008 eta 2009 urteen artean berregin zen meskita, baina minaretea konpondu gabe utzi zuten nahita, gerraren oroigarri.

## Erreferentziak

* ↑ (Gaztelaniaz) «Visit Konjic» es-la.facebook.com (Noiz kontsultatua: 2019-07-02).
* ↑ «Vardačka džamija u Konjicu» www.medzlis-konjic.com (Noiz kontsultatua: 2019-07-02).

## Kanpo estekak

* Datuak: Q64988990
# Vina (Alabama)

Vina Alabamako herri bat da. Franklin konderrian kokatua dago. 2010ean 358 biztanle zituen, 28,8 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q67235
* Multimedia: Vina, Alabama / Q67235
# Vina (Kalifornia)

Vina Ameriketako Estatu Batuetako erroldak esleitutako leku bat da. Tehama konderrian dago, Kalifornia estatuan. 198 biztanle ditu, 3,501361 kilometro koadroko azaleran banatuta.

## Ikus, gainera

* Tehama konderria

## Kanpo estekak

* Datuak: Q6645025
# Vimsita

Vimsita borato motako minerala da.

## Ezaugarriak

Vimsita borato mineralaren formula kimikoa hau da: ${\ce {CaB2O2(OH)4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Vimsite: Mineral information, data and localities.» www.mindat.org (Noiz kontsultatua: 12-05-2019).
# Vinaceite

Vinaceite Teruelgo udalerria da, Bajo Martín eskualdean dagoena.
2009ko urtarrilaren 1eko erroldaren arabera 330 biztanle zituen.

## Ikus, gainera

* Teruelgo udalerrien zerrenda

## Kanpo estekak

* Datuak: Q1641492
* Multimedia: Vinaceite / Q1641492
# Vimyko gailurreko gudua

Vimyko gailurreko gudua (Ingelesez: Battle of Vimy Ridge) Arrasko guduaren parte izan zen, 1917ko apirilaren 9tik 12ra, Lehen Mundu Gerrako testuinguruan. Borrokaren zati nagusia Kanadako Armadako lau dibisiok zuzendu zuten, Lehen Armada-Gorputzaren partekoak, Alemaniako VI. Armadako hiru dibisioren aurka. Vimyko gailurreko guduak Arrasko guduaren hasiera adierazi zuen, fronte zabalago batean gertatu zena. Eraso orokorraren helburua Alemanen erreserbak Frantziako indarrengandik urruntzea zen, Aisne eta Anderreen Bidean (Chemin des Dames) lerroan zehar zenbait egun geroago erasoaldi erabakigarri baterako prestatuz, Nivelle Ofentsiba izenez ezagutu dena.
Kanadako Armadak Vimyko lur garaiak harrapatu behar zituen, Arrasko frontearen iparraldeko hegalean. Mugiendu honek hegoalderago zeuden Lehen eta Hirugarren Armada britainiarrak alemaniarren su zuzenetik babestuko lituzke. Bonbardaketa zuzen batek lagunduta, Kanadako Armadak gaillurraren zatirik handiena harrapatu zuen lehen egunean. Thélus herrixka bigarren egunez erori zen, Vimyko mendixkaren gailurra bezala. Alemaniar erresistentzia, momentura arte nabarmena, inguruko irtenune zabal bat konkistatzean amaitu zen. Azken helburua, Givenchy-en-Gohelle herrixkaren kanpoaldean zegoen mendixka gotortu bat apirilaren 12an kanadarren eskuan geratu zen. Alemaniako VI. armada Oppy - Méricourt lerrora erretiratu zen.
Historialariek Kanadako Armadaren arrakasta berrikuntza tekniko eta taktikoei egozten diote, baita planifikazio zorrotzari, artilleriaren laguntza indartsuari eta prestakuntza zabalari. Are gehiago, Alemaniako VI. Armadak defentsa-doktrina berria behar bezala aplikatzeko izan zuen ezintasunari ere. Vimyko guduan Kanadako Espedizio Indarreko lau dibisioek elkarrekin borrokatu zuten lehen aldiz, eta Kanadako lorpen eta sakrifizio nazionalaren sinbolo bihurtu zen. 1917ko gudu-zelaiaren 100 hektarea Canadian National Vimy Memorial oroimenezko parke eta leku gisa erabiltzen da gaur egun.

## Erreferentziak

* 1 2 Barris, Theodore. (2007). Victory at Vimy: Canada comes of age, April 9-12, 1917. Thomas Allen Publishers ISBN 978-0-88762-253-3. (Noiz kontsultatua: 2024-07-21).
* ↑ «Canada Treaty Information - View Treaty - E102661» web.archive.org 2013-09-21 (Noiz kontsultatua: 2024-07-21).

## Kanpo estekak

* Datuak: Q393299
* Multimedia: Battle of Vimy Ridge / Q393299
# Verlus

Verlus (frantsesez eta ofizialki: Verlus) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 95 biztanle zituen.

## Demografia
### Biztanleria

2007an Verlus udalerrian erroldatutako biztanleak 96 ziren. Familiak 32 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren, 12 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 43 etxebizitza zeuden, 34 familiaren etxebizitza nagusia ziren, 7 bigarren erresidentzia ziren eta 2 hutsik zeuden. Etxebizitza guzti hauek 43etxeak ziren. 34 etxebizitza nagusietatik 28 bere jabearen bizilekua ziren eta 6 alokairuan okupaturik zeuden; 1ek hiru gela zituen, 6 etxek lau zituzten eta 27 etxek bost zituzten. 29 etxek euren parking plaza propioa zuten azpian. 13 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Verlus udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 4 |
| 8 | 65-69 | 4 |
| 4 | 60-64 | 4 |
| 0 | 55-59 | 0 |
| 4 | 50-54 | 0 |
| 0 | 45-49 | 0 |
| 12 | 40-44 | 4 |
| 0 | 35-39 | 12 |
| 4 | 30-34 | 0 |
| 4 | 25-29 | 4 |
| 0 | 20-24 | 0 |
| 0 | 15-19 | 4 |
| 0 | 10-14 | 8 |
| 4 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 64 ziren, horien artean 49 aktiboak ziren eta 15 inaktiboak ziren. 49 pertsona aktiboetatik 48 lanean zeuden (22 gizon eta 26 emakume) eta 1 langabezian (1 emakume eta 1 emakume). 15 pertsona inaktiboetatik 4 erretiraturik zeuden, 9 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen, 1 finantziazio enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra margolaria zen.
2000. urtean Verlus udalerrian 10 nekazaritza-ustiategi zeuden, 357 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1005776
* Multimedia: Verlus / Q1005776
# Vermelho Novo

Vermelho Novo Brasilgo udalerri bat da, Minas Gerais estatuan kokatua. 4.899 biztanle ditu 115,242 km²ko eremuan.

## Ikus, gainera

* Minas Gerais

## Kanpo estekak

* Datuak: Q1754736
* Multimedia: Vermelho Novo / Q1754736
# Vermeer Grifokoa

Vermeer Grifokoa Masami Kurumadak idatzi eta marraztutako manga den Saint Seiya Next Dimensioneko pertsonaia bat da. Orain arte argitaratutako 81 ataletan, lau bat aldiz baino ez da agertzen. Horietako lehena, Alonek Hadesen ezpata atera ondoren Inframunduko jainkoaren gaztelua agertzen denean da. Gazteluak bere segurtasun eremua hedatzen du eta horren barnean geratzen dira Shion Ariesekoa, Dohko Librakoa eta Tenma Pegasokoa. Vermeer Grifokoa da Hadesen espektroetatik agertzen lehena, Inframunduko hiru epaileetako bat ere badena.
Tenma da Vermeer erasotzen duen lehena, baina berehala kentzen du gainetik. Ondoren, Atenearen hiru zaldunak bere txotxongilotze erasoarekin erasotzen ditu eta, hirurak hil behar zituen unean, Suikyo Garudakoa agertzen da, Dohko eta Shionen laguna eta Tenmaren irakaslea izandakoa, Pandorak deitu duela eta Atenearen hiru zaldunak akabatzeaz bera arduratuko dela esateko. Baina Vermeer ez da Suikyotaz fido, hau, aurretik, Atenearen zalduna izan bait zen, eta bertan geratzen da bere lagun ohiak eta ikaslea nola hiltzen dituen ikusteko. Baina orduan Hadesen eskeleto batzuk agertzen dira, Pandorak biak deitu dituela eta joateko esateko. Eskeletoak hantxe geratzen dira Atenearen hiru zaldunekikoa egiteko, baina, azken unean, Tenmaren zaldia den Pegasok salbatzen ditu.
Vermeer agertzen den hurrengo aldia Shun Andromedakoa eta Tenma Pegasokoa Kantzerreko tenpluan daudenean da. Vermeerrek brontzezko bi zaldunak akabatu nahi ditu, baina Death Toll Kantzerrekoak bera arduratuko dela esaten dio. Orduan Ikki Fenixekoa iristen da, eta hantxe ikusten ditu Vermeer eta Death Toll. Ikkik bere Mamu Kolpea erabiltzen du Vermeerrekin, eta honi Txotxongilotze teknika erabili duela sinestarazten dio. Death Tollek Vermeer Omertà zerraldoan sartzeko aprobetxatzen du, baina hari bat geratzen da kanpoan, itxuraz, Ikki lotuta zuena. Vermeerrek handik tiratzen du eta badirudi Ikkiri burua mozten diola, baina Fenixeko zaldunak erabilitako Mamu Kolpearen ondoriozko ilusio bat da, eta Ikkik garaipena lortzen du Vermeerren aurka.
Vermeerren azken agerpena orain arte, Suikyo Dohkoren esku hiltzen denean da. Hadesen gazteluan berehala nabaritzen dute Suikyoren heriotza, Yomotsu Hirasakara doana.

## Kanpo estekak

* Datuak: Q31188294
# Vermandovillers

Vermandovillers Frantziako udalerria da, Somme departamenduan dagoena, Frantzia Garaia eskualdean. 2013an 111 biztanle zituen.

## Demografia
### Biztanleria

2007an Vermandovillers udalerrian erroldatutako biztanleak 111 ziren. Familiak 44 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 16 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 50 etxebizitza zeuden, 43 familiaren etxebizitza nagusia ziren, 1 bigarren erresidentzia bat zen eta 6 hutsik zeuden. Etxebizitza guzti hauek 50etxeak ziren. 43 etxebizitza nagusietatik 32 bere jabearen bizilekua ziren, 9 alokairuan okupaturik zeuden eta 2 doan lagata zeuden; 1ek bi gela zituen, 4 etxek hiru zituzten, 14 etxek lau zituzten eta 24 etxek bost zituzten. 37 etxek euren parking plaza propioa zuten azpian. 23 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vermandovillers udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 4 | 70-74 | 4 |
| 12 | 65-69 | 0 |
| 4 | 60-64 | 8 |
| 0 | 55-59 | 4 |
| 4 | 50-54 | 4 |
| 4 | 45-49 | 0 |
| 0 | 40-44 | 8 |
| 8 | 35-39 | 0 |
| 12 | 30-34 | 0 |
| 0 | 25-29 | 8 |
| 4 | 20-24 | 8 |
| 4 | 15-19 | 0 |
| 4 | 10-14 | 4 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 61 ziren, horien artean 47 aktiboak ziren eta 14 inaktiboak ziren. 47 pertsona aktiboetatik 41 lanean zeuden (24 gizon eta 17 emakume) eta 6 langabezian zeuden (2 gizon eta 4 emakume). 14 pertsona inaktiboetatik 4 erretiraturik zeuden, 5 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 erauzte enpresa zen, 1 janari enpresa zen eta 1 administrazio publikoko enpresa zen.
2009an zegoen establezimendu komertzial bakarra harategi bat zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q670051
* Multimedia: Vermandovillers / Q670051
# Verlot (Washington)

Verlot Ameriketako Estatu Batuetako erroldak esleitutako leku bat da. Snohomish konderrian kokatuta dago, Washington estatuan. 340 biztanle ditu, 28,333396 kilometro koadroko azaleran banatuta.

## Ikus, gainera

* Snohomish konderria

## Kanpo estekak

* Datuak: Q1503002
* Multimedia: Verlot, Washington / Q1503002
# Victoria Basamortu Handia

Victoria Basamortu Handia (ingelesez: Great Victoria Desert) Australiako hego-mendebaleko basamortua da, Gibson basamortuaren eta Nullarbor ordokiaren artean, Kalgoorlie mendialdetik Stuart mendialderaino hedatzen dena. 424.400 km² inguru hartzen ditu.
1875ean, Ernest Giles britainiar esploratzaileak basamortua zeharkatzeko lehenengo europarra bilakatu eta orduan tronuan zegoen Viktoria erreginaren izena eman zion.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-4-20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q145165
* Multimedia: Great Victoria Desert / Q145165
# Victoria Bridge (Tyrone konderria)

Victoria Bridge (irlanderaz: Droichead Victoria) Ipar Irlandako udalerri bat da, Tyrone konderrian dagoena. Mourne ibaiaren ertzean dago.
2011ko erroldaren arabera 318 biztanle zituen.

## Kanpo estekak

* Datuak: Q4304509
* Multimedia: Victoria Bridge, County Tyrone / Q4304509
# Victoria Carl

Victoria Carl (Zella-Mehlis, 1995eko uztailaren 31) eskiatzaile alemaniarra da. 2022ko Olinpiar Jokoetan bi domina eskuratu ziteun iraupen-eskiko taldeko probetan, bata urrezkoa eta bestea zilarrezkoa.

## Ibilbidea

2010an hasi zen nazioarte mailan lehiatzen eta 2012an urrezko domina eskuratu zuen Gazte mailako Neguko Olinpiar Jokoetan, Innsbrucken. Gazte eta 23 urtez azpiko mailatan domina ugari eskuratu zituen munduko txapelketatan.
2018ko Pyeongchangeko Jokoetan ez zuen esperotako emaitzarik izan. 4 x 5 km errelebotako 6. postua izan zuen emaitzarik onena. Helduen mailako munduko txapelketatan podiumetik gertu ibili zen 4x5 km errelebotan, laugarren egin baitzuen 2019an eta bosgarren 2021ean.
2022ko Pekingo Jokoetan bi domina eskuratu zituen, urrezkoa talde sprint klasikoan eta zilarrezkoa 4 x 5 km errelebotan. Bietan ere Katharina Hennig izan zuen lagun.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2022 | Pekin ( Txina) | 01 ! | Talde sprint klasikoa |
| 2022 | Pekin ( Txina) | 02 ! | 4 × 5 km erreleboak |
| Neguko Olinpiar Jokoak (Gazte mailan) ||||
| Urtea | Lekua | Domina | Proba |
| 2012 | Innsbruck ( Austria) | 01 ! | biatloi iraupen eski erreleboak |
| Munduko txapelketak (23 urtez azpitik) ||||
| Urtea | Lekua | Domina | Proba |
| 2016 | Râșnov ( Errumania) | 01 ! | 10 km estilo librea |
| 2016 | Râșnov ( Errumania) | 02 ! | 10 km estilo klasikoa |
| Munduko txapelketak (Gazte mailan) ||||
| Urtea | Lekua | Domina | Proba |
| 2013 | Liberec ( Txekia) | 01 ! | 5 km estilo librea |
| 2013 | Liberec ( Txekia) | 02 ! | sprinta bakarka |
| 2013 | Liberec ( Txekia) | 03 ! | 4 x 3,33 km erreleboak |
| 2015 | Almaty ( Kazakhstan) | 01 ! | 5 km estilo librea |
| 2015 | Almaty ( Kazakhstan) | 01 ! | sprinta bakarka |
| 2015 | Almaty ( Kazakhstan) | 02 ! | 10 km skiatloia |
| 2015 | Almaty ( Kazakhstan) | 03 ! | 4 x 3,33 km erreleboak |

## Erreferentziak

* ↑ «CARL Victoria - Athlete Information» www.fis-ski.com (Noiz kontsultatua: 2022-02-22).
* ↑ (Ingelesez) «Juegos Olímpicos de Invierno: Oro para el dúo de cross-country Hennig y Carl» Deportes News ES Euro 2022-02-16 (Noiz kontsultatua: 2022-02-22).

## Kanpo estekak

* Datuak: Q13618881
* Multimedia: Victoria Carl / Q13618881
# Victoria Beltran

Victoria Beltran (Corpus Christi, Texas, Ameriketako Estatu Batuak, 1977a) estatubatuar aktorea da. Sacha Baron Cohenek zuzendutako The Dictator filman agertzeagatik egin zen ezaguna.

## Filmografia
### Zinema

| Urtea | Izenburua | Rola | Oharrak |
| 2016 | Vamp Bikers Tres | Athena | |
| 2015 | Sweet Lorraine | Gimnasioko neska | |
| 2012 | Men in Black 3 | Idazkaria | Ez da kredituetan agertzen |
| 2012 | The Dictator | Virgin Guard | |
* Datuak: Q27457089
# Victoria Cabrera Valdés

Victoria Cabrera Valdés (1951-2004ko urriaren 29a) historialaria izan zen, historiaurrean aditua. 25 urtez Federico Bernaldo de Quirósekin batera, Castillo mendiko haitzuloetako indusketen ardura izan zuen, Kantabriako Puente Viesgo herrian. UNEDeko Historiaurreko katedraduna izan zen 1998 eta 2004 bitartean.

## Kidetza

Zenbait herrialdetako elkarte zientifikotan kide izan zen:
* Société Prehistórique Française
* Society for American Archeology
* Elkarte palaeoanthropologikala
* Society for Archaeological Sciences

## Lanak

Victoria Cabrerak lan zabala du, bai aldizkari zientifikoetako artikuluena, bai lan propio eta kolektiboena, besteak beste:
* Ana María Muñoz Amilibia, Victoria Cabrera Valdés, Ana Fernández Vega, Sergio Ripoll López, Amparo Hernando Grande, Mario Menéndez Fernández, Eduardo Ripoll Perelló (2001). Prehistoria (Tomo I). sexta reimpresión 2006 (primera edición). Lerko Print, S.A. Universidad Nacional de Educación a Distancia (UNED). ISBN 84-362-4399-4 Obra completa.

## Erreferentziak

* ↑ Menéndez 2004.
* ↑ «El Paleolítico en Europa» canal.uned.es.
* ↑ «Victoria Cabrera Valdés» Dialnet.

## Bibliografia

* González Echevarría, Joaquín. (2005). «Victoria Cabrés Valdés (1951-2004)» Trabajos de Prehistoria 62 (2): 5-6. ISSN 0082-5638..
* Menéndez, Mario. (2004). «Victoria Cabrera Valdés (1951-2004):In memoriam» Zephyrus (Universidad de Salamanca) 57: 401-402..

## Bibliografia gehigarria

* Ana C. Pinto Llona. (2004). «Dra. Victoria Cabrera, profesora de la Universidad Nacional de Educación a Distancia (UNED)» Arqueoweb: Revista sobre Arqueología en Internet, ISSN-e 6 (2) ISSN 1139-9201..
* José Manuel Maíllo Fernández y Enrique Baquedano, ed. (2006). Dedicado a: Victoria Cabrera. Obra selecta (6). Revista Zona arqueológica. ISBN 84-451-283-2 |isbn= incorrecto (ayuda). Consultado el 11 de marzo de 2018.

## Kanpo estekak

* Datuak: Q23690361
# Victoria Camps Medina

Victoria Camps Medina (Bartzelona, Katalunia, Espainia, 1991ko martxoaren 20a) kataluniar aktorea da, El secreto de Puente Viejo telesailean Jacinta Ramos pertsonaia antzezteagatik ezaguna.

## Filmografia
### Zinema

Filmak :
| Urtea | Filma | Pertsonaia | Oharrak |
| 2014 | Pasión Criminal | Eva Casado | |

### Telesailak

Telesailak :
| Urtea | Telesaila | Pertsonaia | Ktea |
| 2013–2014 | El secreto de Puente Viejo | Jacinta Ramos | Antena 3 |

## Kanpo estekak

* «Vicoria Camps Medina», IMDb.
* Datuak: Q17057990